கேள்வி: பன்னாட்டுத் தொழிலாளர் அமைப்பு - கல்வி, பயிற்சி நிறுவனங்கள் குறித்து விரிவாக சொல்லுங்கள்.
பதில்: பன்னாட்டுத் தொழிலாளர் அமைப்பின் பன்னாட்டுப் பயிற்சி மையம் (ITCILO) இத்தாலியின் துரின் நகரில் அமைந்துள்ளது. இங்கு அவர்கள் அதிகாரிகளுக்கும் செயலக உறுப்பினர்களுக்கும் பயிற்சியும், கற்றல் வாய்ப்புகளையும் வழங்குகிறார்கள். உலகெங்கிலும் உள்ள சுமார் 11,000 பேருக்கு ஒவ்வொரு ஆண்டும் 450க்கும் மேற்பட்ட பயிற்சிகளை வழங்குகிறார்கள்.
கேள்வி: பன்னாட்டுத் தொழிலாளர் அமைப்பு - கட்டாய உழைப்பு குறித்து விரிவாக சொல்லுங்கள்.
பதில்: படிமம்:Krychów_forced_labour_camp_1940_(Krowie_Bagno).jpg பன்னாட்டுத் தொழிலாளர் அமைப்பு கட்டாய உழைப்புச் சுரண்டலுக்கு எதிரான போராட்டத்தை அதன் முக்கிய முன்னுரிமைகளில் ஒன்றாகக் கருதுகிறது. இரண்டு உலகப்போர்களுக்கு இடைப்பட்ட ஆண்டுகளில், இச்சிக்கல் ஒரு குடியேற்றவியக் கால நிகழ்வாகவே கருதப்பட்டது. அக்காலகட்டத்தில், குடியேற்றப் பகுதிகளில் வாழ்ந்த மக்களை மிகவும் மோசமான கட்டாய உழைப்புச் சுரண்டலிலிருந்து காக்கும் பொருட்டு குறைந்தபட்ச சீர்தரங்களையாவது உருவாக்குவதே பன்னாட்டுத் தொழிலாளர் அமைப்பின் கவனமாக இருந்தது. 1945 க்குப் பிறகு, பன்னாட்டுத் தொழிலாளர் அமைப்புக்கு இரண்டாம் உலகப் போரின் போது அரசியல், பொருளாதார காரணங்களுக்காக நிகழ்ந்த கட்டாய உழைப்புச் சுரண்டல் முறைகளைப் பற்றிய மேம்பட்ட விழிப்புணர்வு கிடைத்தது. இதன் அடிப்படையில், உலகெங்கும் ஒரு சீரான நெறிமுறையைக் கொண்டு வருவதைத் தன் இலக்காகக் கொண்டது. ஆயினும், பனிப்போரின் காரணமாகவும் குடியேற்றவியச் சக்திகள் கோரிய விதிவிலக்குகள் காரணமாகவும் இப்பணி தடைப்பட்டது. 1960களுக்குப் பிறகு, மனித உரிமைகளின் ஒரு கூறாகத் தொழிலாளர் சீர்தரங்களும் இருக்க வேண்டும் என்று வலியுறுத்தப்பட்டது. இருந்தாலும், குடியேற்றவிய காலத்திற்குப் பிந்தைய நாடுகள் தங்கள் பொருளாதாரத்தை விரைந்து முன்னேற்ற வேண்டிய நெருக்கடி நிலையைச் சுட்டிக் காட்டி தொழிலாளர்கள் மீது அளவுக்குமீறிய அதிகாரங்களைக் கோரின. இதன் காரணமாக, பன்னாட்டுத் தொழிலாளர் அமைப்பின் முன்னெடுப்புகளை எதிர்பார்த்த அளவு நடைமுறைப்படுத்த இயலவில்லை. படிமம்:Forced_Labour_Convention_map.svg நவம்பர் 2001 இல், பன்னாட்டுத் தொழிலாளர் அமைப்பின் நிர்வாகக் குழு, கட்டாய உழைப்பை எதிர்த்துப் போராடுவதற்கான ஒரு சிறப்புச் செயல் திட்டத்தை (SAP-FL) உருவாக்கியது. படிமம்:Abolition_of_Forced_Labour_Convention.png SAP-FL தொடங்கியது முதல், அது பல்வேறு வடிவங்களில் நிகழும் கட்டாய உழைப்புச் சுரண்டல் குறித்த உலகளாவிய விழிப்புணர்வை ஏற்படுத்துவதிலும் அவற்றுக்கு எதிரான நடவடிக்கைகளை ஒன்று குவிப்பதிலும் கவனம் செலுத்தி வருகிறது. கொத்தடிமை முறை, மாந்தக் கடத்துகை, கட்டாய வீட்டு வேலை, கிராமப்புற அடிமைத்தனம், சிறைக்கைதிகளைக் வலுக்கட்டாயமாக உழைப்பில் ஈடுபடுத்துதல் போன்ற வெவ்வேறு வகையிலான கட்டாய உழைப்புச் சுரண்டல் முறைகள் குறித்து நாடுவாரியாகவும் துறைவாரியாகவும் ஆய்வுகளையும் கருத்தெடுப்புகளையும் மேற்கொண்டு வருகிறது. 2014 ஆம் ஆண்டு நடந்த பன்னாட்டுத் தொழிலாளர் மாநாட்டில் ஏற்றுக் கொள்ளப்பட்ட ILO கட்டாய உழைப்பு நெறிமுறை கட்டாய உழைப்பை எதிர்த்துப் போராடுவதற்கான ஒரு முக்கியக் கருவியாகத் திகழ்கிறது.
கேள்வி: பன்னாட்டுத் தொழிலாளர் அமைப்பு - வணிகமயமாக்கப்பட்ட பாலுறவு பற்றி தகவல் சொல்.
பதில்: வெர்சாய் ஒப்பந்தம், ILO உருவானதில் இருந்து, அது வணிக நோக்கிலான பாலுறவுப் பிரச்சினையில் அக்கறை காட்டிவருகிறது. ILOவும் உலக நாடுகள் சங்கம் உருவாகும்வரை, பாலுறவு வேலை என்பது அரசுகளின் வரம்பிற்குள் மட்டுமே இருந்தது. ஆனால், இவ்விரு அமைப்புகளும் இந்தப் பிரச்சினை நாட்டின் எல்லைகளைக் கடந்து நெறிப்படுத்தக்கூடிய வரம்பிற்குள் இருப்பதாகக் கருதத்தொடங்கின. பெண்கள் தொழில்துறை வேலைகளில் ஈடுபட்டால், அது அவர்கள் நெறிதவறிய வாழ்க்கை வாழ்வதைத் தடுக்கும் என்று ILO நம்பியது. இந்தத் தொழில்துறை வேலைகளை மேலும் பயன்மிக்கதாக மாற்றுவதற்காக, ILO நல்ல ஊதியங்களையும் பணியிடப் பாதுகாப்பையும் ஊக்குவித்தது. இவ்விரண்டும் பெண்கள் பாலுறவு வர்த்தகங்களின் பிடியில் சிக்கிக்கொள்வதைத் தடுக்கும் என்கிற நோக்கில் முன்னெடுக்கப்பட்டது. 1976 ஆம் ஆண்டு தொடங்கி, ILOவும் பிற அமைப்புகளும் மூன்றாம் உலக நாடுகளைச் சேர்ந்த ஊர்ப்புறப் பெண்களின் பணிகளையும் வாழ்க்கைத் தரத்தையும் ஆராயத் தொடங்கின. 1970களின் பிற்பகுதியில், ILO ஊர்ப்புறங்களில் இருந்து பாங்காங்குக்கு வந்து பாலியல் தொழிலில் ஈடுபட்டுள்ள இளம் பெண்களிடம் ஆய்வு மேற்கொண்டது. புலம்பெயர்ந்த பிறகு பெண்களின் அனுபவங்களையும், ஊர்ப்புறங்களை விட்டு வெளியேறிய பிறகு பெண்களின் குடும்பங்களில் ஏற்படும் தாக்கத்தையும் ஆராய்ந்தது. இந்த ஆய்வின் முடிவாக வெளியான அறிக்கை ஊர்ப்புற, நகர்ப்புற குடும்பங்களுக்கு இடையிலான பரந்த வருமான இடைவெளியை அம்பலப்படுத்தியதுடன் இத்தொழிலில் ஈடுபடுவதற்கான பொருளாதார நோக்கங்களையும் வெளிப்படுத்தியது. இது ஒரு குறிப்பிடத்தக்க ஆய்வாகும். ஏனெனில், ILOவும் சரி அதன் கிளை அமைப்புகளும் சரி, பாலுறவுத் தொழிலை ஒரு உழைப்பின் வடிவமாகக் கருதியது இதுவே முதல்முறையாகும். இதைத் தொடர்ந்து வந்த அடுத்தடுத்த பத்தாண்டுகளில், பாலுறவுச் சுற்றுலாவின் மீதான நாட்டம் கூடியதும் எய்ட்ஸ் தொற்றுநோய் கட்டுக்கடங்காமல் பரவத் தொடங்கியதும் வணிகப் பாலுறவு வர்த்தகத்தில் ILOவின் கவனத்தைக் கூர்மைப்படுத்தியது. மேற்கண்ட ஆய்வினால் உந்தப்பட்டு, ஆசிய, பசிப்பிக் பகுதி பெண் தொழிலாளர்கள் தொடர்பான ILOவின் மூத்த வல்லுநர் லின் லிம், மற்றொரு ஆய்வை வெளியிட்டார். லிம்மின் ஆய்வு இந்தோனேசியா, மலேசியா, பிலிப்பைன்ஸ், தாய்லாந்தில் பாலுறவுத் தொழிலின் வளர்ச்சிக்கு நேரடியாக பங்களித்த பல்வேறு சமூக, பொருளாதாரக் காரணிகளை விரிவாகக் கூறியது. இந்த ஆய்வுகள் வணிகப் பாலுறவுத் தொழிலில் ஈடுபடுவதன் மூலம் பெண்களுக்குக் கூடுதலாக ஊதியம், வீட்டு வேலை - பணியிட வேலைக்கு இடையில் நெகிழ்வுத் தன்மை, புலம்பெயரும் வாய்ப்புகள் போன்றவை கிடைப்பதாகவும் இத்தகைய பொருளாதாரக் காரணங்கள், நன்மை காரணமாகவே அவர்கள் இத்தொழிலில் ஈடுபடுவதாகவும் கூறியது. இந்த ஆய்வறிக்கையை வழங்கிய வல்லுநர்கள் பாலுறவுத் தொழிலை ஒரு சட்டப்பாதுகாப்பு உள்ள தொழில்துறையாக ஏற்பு அளிக்க வேண்டும் என்று வாதிட்டனர்.
கேள்வி: பன்னாட்டுத் தொழிலாளர் அமைப்பு - எச்.ஐ.வி/எய்ட்ஸ் பற்றி தகவல் சொல்.
பதில்: பன்னாட்டுத் தொழிலாளர் அமைப்பு எச்.ஐ.வி தொடர்பான பணியிடக் கொள்கைகள், திட்டங்கள், தனியார் துறை அணிதிரட்டல் ஆகியவற்றில் ஈடுபட்டுவரும் ஐக்கிய நாடுகள் அவை முன்னணி நிறுவனமாகும். ILOAIDS என்பது இந்தப் பிரச்சினையைத் தனிக்கவனம் எடுத்துச் செயற்பட்டுவரும் ILOவின் கிளை அமைப்பாகும்.